Yojyef Roja bu lavozimga tayinlandi. Foto: Tashqi ishlar vazirligi matbuot xizmati Yojyef Roja Vengriyaning O‘zbekistondagi favqulodda va muxtor elchisi lavozimiga tayinlandi. Bu haqda tashqi ishlar vaziri Baxtiyor Saidov xabar berdi. «Yojyef Roja janoblarini Vengriyaning O‘zbekistondagi Favqulodda va Muxtor Elchisi lavozimiga tayinlangani bilan tabriklaymiz. Bugun Tashqi ishlar vazirligida Elchining ishonch yorliqlari nusxalarini qabul qildik hamda hamkorligimizning asosiy ustuvor yo‘nalishlarini va yaqin istiqboldagi rejalarimizni muhokama qildik. Janob Elchiga mamlakatimizdagi yangi diplomatik missiyasi davomida muvaffaqiyatlar tilaymiz», deyiladi xabarda. Eslatib shchtamiz, bundan oldin Dyula Kovach Vengriyaning O‘zbekistondagi elchisi lavozimida ishlagan edi.